**Social- og Sundhedsudvalget**

**Budgetopfølgning pr. 31. august 2013**

|  |  |  |  |  |  |
| --- | --- | --- | --- | --- | --- |
| Driftsområder (1.000 kr.) | Oprindeligt | Korrigeret | Forbrug |  Forventet  | Afvigelser |
| budget 2013 | budget 2013 | pr. 31.08.2013 | regnskab 2013 |
| 35 Handicap og psykiatri | 225.746 | 223.965 | 144.221 | 218.965 | 5.000 |
| 37 Sociale tilbud | 21.638 | 24.278 | 14.703 | 22.278 | 2.000 |
| 38 Forsørgelsesydelser | 230.971 | 230.971 | 130.003 | 222.971 | 8.000 |
| Driftsudgifter i alt  | 478.355 | 479.214 | 288.927 | 464.214 | 15.000 |
| Heraf serviceudgifter | 258.187 | 259.050 | 164.974 | 252.050 | 7.000 |

Samlet set forventes det at budgetrammen kan overholdes, der kan dog blive brug for at overføre midler fra forsørgelsesydelser til Arbejdsmarkedsudvalget som følge af fleksjob-førtidspensionsreformen, der flytter udgifter fra førtidspension til ressourceforløb, ledighedsydelse og fleksjob.

Efter at have været igennem store omstillinger i 2011 og 2012 med tilpasning af tilbud og ydelser er der i 2013 fokus på konsolidering af centrene og dermed omkostningseffektivitet samt kvalitetsudvikling. Samtidig er der fortsat fokus på visitationen med rette match af borgerne ud fra mindsteindgrebsprincippet samt en bevægelse fra beskyttet beskæftigelse til støttet beskæftigelse.

**Handicap og psykiatri**

*Hjemtagelser*

De store omlægninger på hele området kan gøre det svært at sammenligne priser over tid, medmindre man kigger på de konkrete borgere og den støtte de modtager. Men i forhold til en af hjørnestene i masterplanen, det at finde et bedre match til de borgere der var placeret i tilbud udenfor kommunen, ses effekten derimod ret tydeligt.

|  |
| --- |
| **Køb i andre kommuner** |
|  | **2012** | **2013 (forventet)** | **Forskel** |
| Botilbud og § 85 | 100,4 | 87,7 | -12,7 |
| Dagtilbud | 13,3 | 11,2 | -2,1 |
| (mio. kr. årets priser) |  |  |  |

Bare i forhold til 2012, hvor en del af gennemslaget allerede havde fundet sted, forventes køb af botilbud og § 85 reduceret med 12,7 mio. kr. og dagtilbud med 2,1 mio. kr.

Strategien vil også blive forfulgt i 2013 med hjemtagelser i det omfang det er hensigtsmæssigt, men de største gevinster er høstet i løbet af 2011 og 2012, hvilket betyder at udgifterne til de eksterne tilbud ikke kan reduceres væsentligt på kort sigt.

Det betyder at det fremadrettede fokus i højere grad vil være på udviklingen og flowet i egne tilbud

*Tilgangen*

Den helt store udfordring er at håndtere tilgangen af unge til området. I budgetforudsætningerne for 2013 er der indarbejdet nogle kraftige reduktioner i udgifterne for årgang 1990-1994, som det er svært helt at indfri allerede i 2013, samtidig med at det nuværende tidspunkt også fortsat kan komme tilgang fra årgang 1995.

Hvis det er muligt at hjemtage nogle flere unge tidligere kan der dog skabes basis for at opnå samdriftsfordele tidligere og målrette indsatsen for disse unge.

I de øvrige sager har det gennem flow og hjemtagelser heldigvis været muligt at reducere udgifterne, så der stort set ikke har været en nettotilgang bland de øvrige årgange.

*Centrene*

Omstillingen i centrene er først ved at være endeligt på plads her i begyndelsen af 2013 og fokus vil ændre sig fra at opbygge kapacitet til at udvikle tilbuddene, så de mange nye opgaver løses med højest mulig kvalitet og skabe et større flow for borgerne hen imod det bedst matchende tilbud.

Udover metodeudvikling og kompetenceudvikling vil det kræve udvikling af bedre værktøjer til at måle effekten og i det hele taget være en proces med kontinuerlig optimering af indsatsen.

Centrene forventes at kunne overholde deres samlede budgetter, men er pressede i forhold til allerede at skulle begynde at forberede sig på omstillingerne til 2014, herunder flere gruppevejledningstilbud.

**Sociale Tilbud**

Budgettet for Sociale Tilbud forventes samlet set at udvise et mindreforbrug på ca. 2 mio. kr., men mindreforbruget er dog i høj grad knyttet til institutionen Skovvang

Holstebro Kommune samlede udgifter til køb af misbrugsbehandling, botilbud og ophold på forsorgshjem forventes at kunne holde sig indenfor budgettets forventninger, men der er pres på udgifterne til køb af § 110 ydelserne både på Skovvang og i andre kommuner.

Indenfor misbrugsbehandlingsområdet har der generelt været fokus på at styrke den ambulante indsats, så udgifterne til den forholdsvist dyre døgnbehandling begrænses. I 2011 og 2012 har det været muligt at nedbringe udgifterne til døgnanbringelser og også i 2013 forventes et niveau lavere end budgetteret om end det kan være svært fortsat at holde på så lavt niveau som i de to seneste år.

I forhold til målgruppen, socialt udsatte, er der i dag ikke helt rene linjer konteringsmæssigt. Nogle af udgifterne vedrørende længerevarende botilbud til socialt udsatte konteres under Handicap og Psykiatri, hvilket giver et skævt billede af udgifterne til socialt udsatte. For at have en mere retvisende kontering foreslås det derfor at flytte udgifterne og budgettet hertil over i Sociale Tilbud.

*Centrene*

Driftsbudgettet for Skovvang forventes at udvise et stort mindreforbrug, mens de andre dele af Center for Socialt udsatte er i balance.

I misbrugsbehandlingen har indtægterne været vigende og der opnås i år kun budgetoverholdelse ved at reducere i udgifterne til kurser og uddannelse og undlade at genbesætte en vakant stilling samt gennem genbevillinger fra sidste år. Udfordringen er at der er færre borgere fra kommuner udenfor abonnementsordningen end hvad der er forudsat i budgettet.

Det vil derfor være nødvendigt med en tilpasning af tilbudsstrukturen i misbrugsbehandlingen.

Center for rusmidler og forebyggelse leverer en række mentorydelser hvor indtægterne ikke modsvarer udgifterne, fordi der er omkostninger forbundet med at levere ydelsen, som ikke kan indregnes i timeprisen. Det betyder at det vil være nødvendigt at reducere antallet af stillinger i mentorkorpset for at sikre at centret overholder rammen.

**Forsørgelsesydelser**

Budgettet for forsørgelsesydelser forventes overholdt.

Førtidspensions- og fleksjobreformen betyder at der forventes en betragtelig nedgang i antallet af tilkendte pensioner og særligt til personer under 40 år, som i stedet skal tilbydes et ressourceforløb og/eller fleksjob.

Reduktionen.på førtidspension vil skulle finansiere de nye ressourceforløb og tilgangen på ledighedsydelse.

Der er størst frafald fra de ældre ordninger med lavere kommunal medfinansiering. Dette betyder at de kommunale udgifter til førtidspension ikke vil falde helt så hurtigt som ændringer i førtidspensionstilkendelser kunne indikere.

Der er i 2. halvår en overgangsordning, hvor personer på de gamle pensionsordninger har mulighed for at konvertere til den nye ordning, dog vil medfinansieringsandelen være uændret.

|  |  |
| --- | --- |
|   | **2013** |
| **Førtidspensioner - personer** | **jan-13** | **feb-13** | **mar-13** | **apr-13** | **maj-13** | **jun-13** | **jul-13** | **aug-13** | **sep-13** | **okt-13** | **nov-13** | **dec-13** |
| Forhøjet almindelig | 84 | 81 | 80 | 80 | 80 | 78 | 74 | 71 | 70 | 69 | 69 | 69 |
| Mellemste | 391 | 391 | 385 | 385 | 387 | 381 | 372 | 368 | 365 | 360 | 359 | 353 |
| Højeste | 356 | 358 | 357 | 358 | 357 | 353 | 348 | 346 | 346 | 344 | 343 | 341 |
| Førtidspension (nye) | 1352 | 1356 | 1353 | 1349 | 1347 | 1349 | 1342 | 1355 | 1362 | 1368 | 1376 | 1381 |
| Fremtidige måneder er estimater baseret på et 12 og 24 måneders glidende gennemsnit af tilgangs/afgangs-raten og kommende afgang til folkepension samt en vurdering af populationen for målgruppen |